da de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da nb da da da nb da da da da da nb da da da da da da da en da da da da da da da da da da da da da en da nl da da da da da en nn nb da da da da da nb da nb da da da da da da da en da en da da da da da da da da nb da da da da da da da da da da da da da en da en da da da da da da it da da da da da en da da da da it da da da da nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
TOGETHERNESS SÆSON 2: Duplass-brødrene er tilbage med flere velskrevne problemer
Sjov serie på dvd: Hvis der er noget, der har fungeret som virkelig godt brændstof til både drama og komedie, så er det emner som parforhold og ægteskab samt det at blive voksen og venskaber på prøve. Sådan er det også i den amerikanske HBO-serie Togetherness. En titel, der bliver sat på prøve igen og igen – også i denne anden og sidste sæson af serien.
Således folder de både muntre og dramafulde eskapader sig ud over 8 nye afsnit, hvor ovenstående temaer kommer vittigt og velspillet i spil. I denne sæson kommer således Brett og Michelles ægteskab på prøve.
Herudover er Alex tilbage med fornyet energi samt ikke mindst en ny kæreste nu her, hvor det store gennembrud som skuespiller er sket. Michelles søster Tina begynder også så småt at gruble over, at hendes biologiske ur jo blot tikker hurtigere og hurtigere.
Komedie-drama-serien er skabt af Mark Duplass (min personlige favorit) samt hans bro Jay Duplass og Steve Zissis. Dog er serien primært både skrevet og instrueret af Duplass-brødrene. Mark Duplass spiller desuden en af seriens hovedroller sammen med Melanie Lynskey, Amanda Peet, Steve Zissis og Abby Ryder Fortson.
Måske er det fordi, at det er et brødrepar, der primært står bag serien, at den har den nerve og rammer så fint plet, når det kommer til at formidle venskaber og familieproblemer?
En ting er i hvert fald sikkert og det er, hvis du er til velskrevet komedie-drama, så bør du tjekke Togetherness ud. Og hvis du allerede har slugt første sæson, ja, så kan du jo kun se frem til disse tre og en halv nye timers serieunderholdning fra HBO.
– Togetherness sæson 2 udkommer på dvd den 20. april.
VEEP SÆSON 5: Julia Louis-Dreyfus er tilbage i Washington
Dvd-anbefaling: Jeg er vild med Julia Louis-Dreyfus, men hvem er ikke det? Hun har jo en forrygende god komisk timing og er ganske enkelt bare likable. De fleste vil nok kende hende fra rollen som Elaine Benes i den vildt forrygende komedieserie Seinfeld.
Men hun har nu været i vælten i meget andet siden den serie stoppede tilbage i 1998 – både på film og i serier. Blandt andet i den populære, amerikanske HBO-serie Veep, hvor hun indtager hovedrollen som den karismatiske Selina Meyer. Her er femte sæson netop udkommet på dvd.
Den politiske satire-serie løb første gang over skærmen tilbage i 2012 og har altså vist sig at være levedygtig. For når du er færdig med at se denne femte ombæring af de politiske og absurd sjove stridigheder i Washington, så kan du allerede nu glæde dig til at se en sjette sæson. Ja, det er bare med straks at få hoppet om bord på Veep.
I denne nye og femte sæson er der nye vittige situationer, velskrevne replikker og ikke mindst karismatiske karakterer på spil. Ikke mindst Julia Louis-Dreyfus selv, der jo indtager rollen som præsident Selina Meyer. I denne sæson ender hun dog i nye problemer, da hun pludselig står i den situation at der er stemmelighed i Valgmandskollegiet.
Det betyder, at noget så kært som selveste hendes præsidentpost er i fare. Gisp! Så nu må Selina Meyers og hendes stærke team i Washington D.C. således arbejde på fortsat at få hende til at fremstå som en passende, god og troværdig præsident. Men ikke nok med det, for de må også holde korte tøjler i hendes vicepræsidents, der render rundt og har store ambitioner på egne vegne.
Ja, der er problemer nok på de bonede gulve. Så få du roligt pakket din kuffert for en forrygende, absurd og ikke mindst morsom tur til Veep-land i Washington D.C. med denne femte sæsons 10 veloplagte episoder, der sørger for solid serieunderholdning i fire og en halv time. Dvd-udgivelsen byder desuden på slettede scener og lidt mere interessant også kommentarspor. Julia Louis-Dreyfus længe leve!
– Veep sæson 5 udkommer den 20. april 2017.
https://filmskribenten.dk/wp-content/uploads/2017/04/Veep-season-5-thumb.jpg 540 960 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-30 08:05:532017-04-30 08:05:53VEEP SÆSON 5: Julia Louis-Dreyfus er tilbage i Washington
Guardians of te Galaxy Vol. 2 leverer kulørte rumstrabadser, der desværre snubler over sig selv
27. april 2017/i Anmeldelser, Biograf /af Bjarke Friis Kristensen
Biografanmeldelse: Så skal galaksen atter reddes, når Peter Quill aka Star-Lord og resten af den umage flok af rumhelte er tilbage med en ny og kulørt omgang rumballade med Guardians of te Galaxy Vol. 2. En rumopera, der ligeså meget handler om at høre til og at finde sig selv som om slimede monstre og energiske rumskibskampe.
Desværre drukner de ellers muntre eskapader og en i udgangspunktet dramatisk kerne i en mudret historie, der vil for meget, men kan for lidt. Der er ellers lagt op til et engagerende drama med den (selv)refererende og quirky hurmor, der blev etableret med den første film.
For denne gang er ingen ringere end Kurt Russell kommet med om bord som Peter Quills long lost father. Ja, et far-og-søn-genforenet-drama, der dog falder noget fladt til jorden i rækken af plottråde, hvor ingen rigtigt synes for alvor at få fat.
Her er blandt andet også familie-skærmydsler hos Zoe Saldanas grønne Gamora, som har et noget anstrengt forhold til sin søster. For hey, der skal jo lige lægges op til andre indslag i det fortsat voksende Marvel-univers. Hertil kommer en del andre sidehistorier og karakterer, der skal udvikles på.
Dette store bæst af en film ender desværre derfor også med at snuble over sig selv. Heldigvis er flokken af karakterer fortsat godt og muntert selskab, selvom humoren til tider kører lidt i tomgang, hvor også de samme jokes går igen. Som eksempelvis en David Hasselhoff-joke, der trækkes i langdrag – og som i grunden synes noget forældet.
Men det til trods, er det med veloplagte præstationer i de kulørte roller, hvor alle ser ud til at have a good old time – og det smitter heldigvis. Chris Pratt leder an som den rappe Peter Quill, der tumler med fader-problemer, mens Zoe Saldana atter er stærk og cool som Gamora. Dave Bautista stjæler atter billedet som den muskuløse Drax, som leverer op til flere herligt tørre og underspillede punch-lines.
Bradley Cooper er igen den iltre og skydeglade vaskebjørn Rocket og så er Vin Diesel  igen stemmen bag den her nuttede Groot. En umage flok, der fortsat fint supplerer hinanden. For mig er det dog Michael Rookers karakter som onde skråstreg gode Yondu, der på det nærmeste er det mest interessante bekendtskab i denne omgang – fanget mellem skurk og faderfigur for Peter Quill.
Men Yondo drukner som de andre plottråde i hinanden og en spilletid, der desværre er længere end de muntre strabadser har godt af. Med en finale, der aldrig får den følelsesmæssige vægt, som ellers ligger potent i historien. Vi har altså at gøre med en 2’er, der vil meget, men ikke magter at samle sin mange tråde til en medrivende helhed.
Historien – eller rettere historier – engagerer mig ganske enkelt ikke nok til for alvor at bekymre mig om rum-strabadsernes udfald. Men på trods af en rodet og ikke videre medrivende historie, er der nok af sjovt spjæt i persongalleriet til, at det hele glider bombastisk, farvestrålende og ok underholdende ned. Ja, jeg ser trods alt frem til en 3’er.
– Guardians of te Galaxy Vol. 2 får 3 ud af 6 stjerner:
- Guardians of te Galaxy Vol. 2 har premiere den 27. april 2017.
https://filmskribenten.dk/wp-content/uploads/2017/04/Guardians-2-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-27 08:25:272017-04-27 13:02:35Guardians of te Galaxy Vol. 2 leverer kulørte rumstrabadser, der desværre snubler over sig selv
AMERICAN HONEY: Et energisk ungdomsportræt gennem USA
26. april 2017/i Blu-ray/DVD /af Bjarke Friis Kristensen
Ungdomsportræt på Blu-ray: Andrea Arnolds amerikanske og kritikerroste road movie-drama American Honey var udvalgt til at kæmpe om den prestigefulde Palme d’Or ved Cannes-filmfestivalen i 2016, som den ganske vist ikke vandt – derimod kunne Andrea Arnold tage hjem fra Frankrig med den ligeledes fornemme juryens pris. Sådan. Men nu er det også en på mange måder både seværdig, gribende og forførende god film, der her er tale om.
Filmen kan siges at være et portræt af ungdommen i Amerika – eller måske rette dens bagside. Her ligeledes med samfundets bagside for øje. For i filmen følger man nemlig en vild teenage-rebel, som slutter sig til en række andre ligeledes vilde og festglade ungdoms-outsidere i det amerikanske samfundet, hvor de således rejser, hustler og fester sig gennem det amerikanske landskab med solen lige i ryggen.
Filmen har en af mine personlige favoritter på rollelisten, nemlig ingen ringere end Shia LaBeouf, der de seneste år er gået fra barne- og ungdoms-stjerne til at være både kunstner og bestemt en skuespiller i sin egen ret. Herudover finder man også fine og gode præstationer fra blandt andre Sasha Lane samt Riley Keough. Så hop du roligt om bord på denne køretur gennem USA, hvor du får en energisk fortælling om ungdommen, den amerikanske drøm og de unges ukuelighed.
Blu-ray-udgivelsens tekniske aspekter er ligeledes en fornøjelse med sit både veldefinerede, fint grynede og detaljerige billedside, der står farvemættet og med indtagende kontraster. Lydsiden spiller ligeledes levende, dynamisk og klart, hvor de forskellige elementer står velbalanceret og skarpt. Desværre byder Blu-ray-udgivelsen ikke på noget ekstramateriale. Det kunne ellers have være interessant med nogle tanker om filmens tematikker og historie.
– American Honey udkommer på Blu-ray den 24. april 2017.
https://filmskribenten.dk/wp-content/uploads/2017/05/American-Honey-blu-ray-thumb.jpg 466 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-26 09:20:482017-05-25 09:21:12AMERICAN HONEY: Et energisk ungdomsportræt gennem USA
SYNG: Sang- og danseglade dyr på slap line i musical-komedie
25. april 2017/i Blu-ray/DVD /af Bjarke Friis Kristensen
Danseglad Blu-ray: Nu kommer der en danse- og syngeglad animationsfilm fra Illumination Entertainment, der er selskabet, som også står bag fremragende, morsomme og fine animationsfilm så som de farvestrålende Te Secret Life of Pets videre til Despicable Me samt filmen Minions med de mange gule minions. Nu gælder det dog blandt andet en dansende gris samt en masse andre syngende dyr med Syng.
I Sing møder vi den optimistiske koala Buster Moon. Han afholder verdens største sangkonkurrence, der skal redde hans teater fra undergang. Rosita er en en noget overlæsset mor til ikke mindre end 25 smågrise – hun vil virkeligt gerne slippe sin indre diva fri. Der er også et punk rock-hulepindsvin, der synger yderst smukt, mens en ung gangster-gorilla gerne vil slippe væk fra sin families forbrydelser. De stiller alle op i Buster Moons sangkonkurrence. Ja, det er bare med at synge med på filmens mere end 60 sange.
Filmed kan ganske vist også ses med danske stemmer, men de amerikanske stemmer byder i den grad på store stjerner, hvor man blandt andre finder ingen rinhgere end Matthew McConaughey videre til Reese Witherspoon og Seth MacFarlane samt Scarlett Johansson og John C. Reilly. Så find din bedste mikrofon frem og på med danskeskoene og syng med på denne muntre, farvestrålende og glade musical-komedie med alverdens dyr.
Den farvestrålende musical-komedie gør sig særdeles godt på Blu-ray, hvor farverne popper flot og farvemættet, mens også lydsporet spiller dynamisk og leverer de mange sange både veldefineret, klart og sprødt. En fornøjelse. Det ganske omfattende ekstramateriale på Blu-ray-udgivelsen består blandt andet af en behind te scenes samt et kig på de mange forskellige karakterer i filmen videre til musikvideoer samt tre minifilm, hvor man ligeledes også får et kig bag scenerne på disse.
– American Honey udkommer på Blu-ray den 24. april 2017.
https://filmskribenten.dk/wp-content/uploads/2017/05/Syng-Blu-ray-thumb.jpg 378 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-25 09:44:302017-05-25 09:46:14SYNG: Sang- og danseglade dyr på slap line i musical-komedie
SILICON VALLEY SÆSON 3: Flere vittige teknologi-eventyr med gutterne i Silicon Valley
24. april 2017/i Blu-ray-anbefaling /af Bjarke Friis Kristensen
Humoristisk serie på Blu-ray: Den amerikanske morsomme komedieserie Silicon Valley kørte første gang over skærmen tilbage i 2014. Nu er tredje sæson netop udkommet på Blu-ray og byder på hele 10 friske afsnit om gutterne, der grundlagde en startup-virksomhed i Silicon Valley, naturligvis.
Det betyder, at det atter engang er tid til vittige replikker, svære problematikker og gode grin. I denne tredje sæson af den Emmy-belønnede serie kommer der en ny og noget hård direktør på banen hos Pied Piper.
Så nu må Richard Hendricks og de andre kloge gutter i firmaet forsøge at komme på en måde, hvorpå de kan finde ikke alene en balancere, men også og ikke mindst vinde kampen mellem på den ene side kreativitet og på den anden side en higen efter den rene profit.
Og nej, det går naturligvis ikke stille af sig, når de skarpe og satiriske eskapader flyver morsomt over skærmen med det fine hold tilbage i sadlen med Thomas Middleditch, T. J. Miller og Josh Brener, Martin Starr samt Kumail Nanjiani.
Med andre ord kan du godt glæde dig til forsat at følge disse gutters teknologi-eventyr i Silicon Valley, hvor kampen for at holde sig ovenvande og for evigt innovativ kan være hård. Hvis du således som mange andre har forelsket dig i komedieserien, kan du glæde dig over, at der venter en ny og fjerde sæson lige om hjørnet.
Men inden da, så bør du da lige få bestilt din imaginære flybillet og tage et smut til Silicon Valley, hvor der venter både fjollerier, skarpt skåret dialog og et veloplagt cast i en verden af teknologi, hvor nørderne her kommer på banen på en morsom måde.
- Silicon Valley sæson 3 udkommer den 20. april 2017.
https://filmskribenten.dk/wp-content/uploads/2017/04/silicon-valley-season-3-thumb.jpg 467 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-24 19:08:382017-04-24 19:08:38SILICON VALLEY SÆSON 3: Flere vittige teknologi-eventyr med gutterne i Silicon Valley
Scrat er på æggejagt i Ice Age: Æggejagten og andre eventyr
14. april 2017/i Blu-ray/DVD /af Bjarke Friis Kristensen
Animations-eventyr på dvd: Det hele startede tilbage i 2002 med Ice Age – den første af i alt indtil videre hele fem animationsfilm om og med de muntre Scrat, Manny, Sid, Diego og alle de andre forhistoriske og fornøjelige figurer. Nu er alle vennerne så tilbage på ny med Ice Age: Æggejagten og andre eventyr, der er udkommet på dvd.
Her har dovendyret Sid startet en ægge-sitterservice – og den forretning går det faktisk helt godt med. Det fortsætter det dog ikke med at gøre, for der er en piratkanin på færde ved navn Squint – og Squint stjæler nemlig alle æggene. Så nu må Manny, Diego og resten af vennerne tage på en både farlig og sjov ægge-redningsaktion.
Det er netop denne redningsaktion, der ender med at blive intet mindre end verdens aller første æggejagt. Ja, der kan man bare se. Udgivelsen byder dog også på andet end ægge-ballade, for man man finder nemlig en god portion ekstramateriale, hvor blandt andet den uheldige gnaver Scrat dukker op i hele seks kortfilm.
Så du kan altså roligt finde æggebakken frem og tage på en farverig og morsom redningsaktion med de forhistoriske venner, hvor der ligeledes venter en række andre muntre og sjovt animerede eventyr. Og ja, filmene kan opleves med både de danske og de fornemme engelske stemmer.
Blandt de engelske stemmer finder man blandt andre og vanen tro en veltimet Ray Romano som mammutten Manny, en snusende John Leguizamo som Sid, mens Denis Leary igen er sabeltigeren Diego videre til stemmer fra altid morsomme Seann William Scott samt selveste Queen Latifah som mammutten Ellie.
- Ice Age: Æggejagten og andre eventyr udkommer den 6. april 2017.
https://filmskribenten.dk/wp-content/uploads/2017/04/Ice-Age-aeggejagten-thumb.jpg 394 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-14 18:08:502017-04-14 18:08:50Scrat er på æggejagt i Ice Age: Æggejagten og andre eventyr
TE HANDMAIDEN: Pirrende, sensuel og delikat trekantsdrama fra Park Chan-wook
12. april 2017/i Anmeldelser, Biograf /af Bjarke Friis Kristensen
Biografanmeldelse: Glæd dig til Park Chan-wooks nyeste og forførende film Te Handmaiden. Hvorfor? Jo, fordi den leverer en spændstig historie, der pirrende leger med publikums forventninger i et spindelvæv af liderlighed, lyster, intriger og rænkespil.
Og fordi, der her åbnes op for et forbilledlig smukt univers af prægtige huse, svulstige tableauer og forførende kameraarbejde. Ja, det er form og indhold i smukkeste forening. Sådan!
Intet er dog helt, hvad det giver sig ud for i Te Handmaiden. Men filmens plotkrøllende krumspring skal ikke afsløres her, men naturligvis opleves på det store lærred. Historiens udgangspunkt kan jeg dog godt lige ridse op.
Vi befinder os i 1930’ernes japansk-besatte Korea. Her ansættes Sookee som tjenestepige for Hideko – en japansk rigmandsdatter, der lever et tilbagetrukket liv på i et prægtigt palæ langt fra alting. Men som man allerede ved fra filmens start, er Sookee ikke bare en tjenestepige, men derimod med i et svindelnummer.
Hun skal nemlig få Hideko til at falde for sin svindler af en arbejdsgiver, så han kan få del i den enorme familieformue. Som en muldvarp bag fjendens linjer er banen således kridtet fordækt op for Sookee og hendes forhold til rigmandsdatteren. Jeg kan dog godt uden at afsløre for meget sige, at alt naturligvis ikke går efter svindlernes plan.
I et sindrigt net af forførelse, passion, magtkampe og følelser – ikke mindst de forbudte – folder Chan-wook Park således sit delikate trekantsdrama ud, mens jeg drages ind i historien af blandt andet de svævende og voyeur-agtige kamerabevægelser rundt i ejendommens både dystre, detaljerige og smukke indre samt ydre.
Som et sultent og mægtigt dyr af gammelt træ og blankt glas, synes huset af sluge både mig og dets beboere, hvor hemmelighederne sitrer lige under overfladen og i boligens hengemte indre.
Her er altså andet og mere i spil end den i øvrigt grundlæggende fængslende historie. Det er også en visuel fortælling og billedrig oplevelse i sig selv, som snor sig rundt om mig, mens safterne stiger og hvor volden venter tungt og grumt i kulissen klar til at springe ud i fuldt vigør.
Det er dog ikke kun visuelt og historiemæssigt, det er svært ikke at blive forført, for også de medvirkende fletter sig fornemt ind i de intrigante eskapader.
Min-hee Kim er den naive og smukke rigmandsdatter, mens Tae-ri Kim er sart, handlekraftig og snedig som Sookee. Jung-woo Ha er måske en kende karikeret, men bestemt med solid bejler-pondus som svindleren – og så er Jin-woong Jo både herligt skummel, slibrig og mystisk som Hidekos besidderiske og bogglade onkel.
Park Chan-wook har med Te Handmaiden ganske enkelt begået et på flere planer medrivende drama, der slugte mig med sin glubske appetit på at dupere visuelt og fortælle en passionsfyldt historie, der driller sit publikum med overraskende krumspring og sindrige detaljer.
– Te Handmaiden får 5 ud af 6 stjerner:
– Te Handmaiden har biografpremiere den 12. april 2017.
https://filmskribenten.dk/wp-content/uploads/2017/04/The-Handmaiden-thumb.jpg 413 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-12 07:34:092017-04-12 07:58:34TE HANDMAIDEN: Pirrende, sensuel og delikat trekantsdrama fra Park Chan-wook
iZOMBIE SÆSON 2: Friske lig, en zombie-detektiv og kriminalsager
11. april 2017/i Blu-ray/DVD /af Bjarke Friis Kristensen
Zombieserie på dvd: Hvis du troede, at det var slut med zombier, så kan du godt tro om igen – og heldigvis. For ja, jeg er ret så begejstret for de levende lig.
Så selvom der ganske vist ikke er så meget maddikebefægt kadaver over zombie-detektiven Liv Moore, skal det jo ikke afholde dig fra at tjekke den sorthumoristiske zombie- og kriminalserie ud, hvor den anden sæson nu er udkommet på dvd her i landet.
Så bered dig på “chokerende plottwists og friske lig”, som det passende hedder på coveret, for i denne anden sæson bliver zombien skråstreg detektiven Liv Moore nemlig genforenet med sin tidligere forlovede.
Videre er der Livs chef, der her arbejder hårdt på at genskabe den såkaldte zombiekur, mens co-detektiven Clive er tættere på at finde ud af Livs hemmelighed.
Der venter meget mere drama, meget mere spænding og mange flere kriminalsager, flere friske lig og mange flere plottråde forude, når den amerikanske serie – som er baseret på tegneserien af samme navn – folder sig ud i hele 19 episoder.
Og når du således har mæsket dig sultent igennem anden sæson, kan du jo glæde dig over, at serien er fornyet med en tredje sæson.
Dvd-udgivelsen byder desuden på en smule ekstramateriale, som du jo passende kan gnaske løs i, når du har set denne sæson 2. Du finder således en panel-snak fra Comic Con videre til slettede scener.
Så ja, god og hjernegnaskende zombie-fornøjelse med iZombie og denne sorthumoristiske anden sæson, der står for hele 770 minutters zombie-underholdning.
– iZombie sæson 2 udkommer på dvd den 30. marts 2017.
https://filmskribenten.dk/wp-content/uploads/2017/04/izombie-dvd-thumb.jpeg 950 1688 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-11 20:01:292017-04-11 20:01:29iZOMBIE SÆSON 2: Friske lig, en zombie-detektiv og kriminalsager
HAWAII FIVE-O SÆSON 6: Kom med på kringlede kriminalsager på det smukke Hawaii
11. april 2017/i Blu-ray/DVD /af Bjarke Friis Kristensen
Medrivende forbryderjagt: Det er ikke kun film, der får genindspilninger og reboots, det gælder også for tv-serier. Og Hawaii Five-O er netop sådan et reboot. Oprindeligt kørte den amerikanske politiserie nemlig fra 1968 og helt frem til 1980. Tilbage i 2010 blev serien så genoplivet med nye kræfter. Nu er serien så nået til sin sjette og strandbrusende sæson, der netop er udkommet på dvd her i landet.
Sæson seks byder på intet mindre end 25 episoder med det forbryderbekæmpende team Hawaii Five-O. I front finder man Steve McGarrett (Alex O’Loughlin) og Danny Williams (Scott Caan) med resten af holdet ved deres side, når de igen skal fange forbrydere i Aloha State samt ikke mindst opklare komplicerede kriminalsager.
I denne sæson trues Chin og Kono på livet af to mordere, som bare ikke lige ved, at de arbejder for politiet, mens Grover hjemsøges af en 15 år gammel sag. Ja, der er med andre ord stadig nok at se til på Hawaii. Det stærke cast består endvidere af blandt andre også Daniel Dae Kim og Jorge Garcia, som man begge kender fra blandt andet serien Lost. En af mine favoritter.
Grace Park, der her jagter forbrydere, kender man også fra blandt andet den fremragende science fiction-serie Battlestar Galactica. Ja, det er altså med andre ord et ret så stærkt hold, der står i foran kameraet. Men det er der jo også brug, når alle de komplicerede sager skal opklares og de kriminelle fanges.
Sæson seks leverer således nervepirrende serieunderholdning, mens dvd-udgivelsen også byder på en omgang ekstramateriale. Her kan du således blandt andet få et indblik i sæsonens action samt dens cast videre til en behind te scenes samt slettede scener og forlængede scener plus spas fra optagelserne. Så find solbrillerne frem og tag på forbryderjagt på Hawaii.
– Hawaii Five-O sæson 6 er udkommet på dvd den 23. marts 2017.
https://filmskribenten.dk/wp-content/uploads/2017/04/Hawaii-Five-O-season-6-thumb.jpg 531 800 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-04-11 19:22:212017-04-11 19:22:21HAWAII FIVE-O SÆSON 6: Kom med på kringlede kriminalsager på det smukke Hawaii
Side 1 af 3123
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme